*DUSNOK KÖZSÉGÉRT KÖZALAPÍTVÁNY*

*6353 DUSNOK, István király u. 9.*

**Pályázati felhívás**

Dusnok Községért Közalapítvány **pályázatot ír ki** egy ***egészségügyi területen tanulmányait folytató vagy tanulmányait befejező fiatal támogatására.***

A támogatásban **elnyerhető összeg**: **150 000 Ft ösztöndíj**.

**A pályázat feltétele**, hogy a pályázó Dusnokon élő, egészségügyi területen tanulmányait folytató vagy befejező diák legyen. Előnyt élvez az a pályázó, aki pályázatában ismerteti, hogy jelenleg is tesz/tett a dusnokiak egészségének megóvása és az egészségfejlesztés érdekében.

**A pályázat benyújtásának határideje**: 2022. október 31.

**A pályázat benyújtásának helye**: Polgármesteri Hivatal.

A pályázatot 2 példányban önéletrajzát és szakmai/tanulmányi tevékenységét ismertetve nyújthatják be a pályázók. A pályázathoz mellékelni kell a pályázó aláírt Hozzájárulási nyilatkozatát arról, hogy hozzájárul személyes adatainak kezeléséhez a pályázat elbírálásának lefolytatásáig. Az ehhez szükséges nyomtatvány letölthető a dusnok,hu oldalról elektronikusan. A pályázatok elbírálása november 15-ig megtörténik, majd ezt követően az ösztöndíj ünnepélyes átadására a díjat felajánló Dr. Váraljay Edit gyermekorvos jelenlétében kerül sor.

Dusnok, 2022. október 10.

Dusnok Községért Közalapítvány kuratóriuma